આજે ચારે બાજુ જુલ્મ ત્રાસ અને અત્યાચારનો માહોલ છે, આપણા પ્રિય રાષ્ટ્ર ભારત વર્ષમાં પણ માનવ અધિકારોનું હનન થઇ રહ્યું છે, સાથે સાથે વિશ્વના બીજા રાષ્ટ્રો પણ આનાથી મુક્ત નથી. વિકાસના વાયબ્રન્ટ તાયફા છે. આજે પણ ભારત દેશના ૩૭% લોકો ગરીબી રેખા નીચે જીવે છે. આપણો દેશ GDPમાં વૃધ્ધિ કરી રહ્યો છે પણ વાસ્તવિક્તા આ પણ છે કે HDI મા (Human Development Index) આપણો ક્રમ ૧૩૪મો છે. વિશ્વનાં ૮૦% લોકો ૨૦% સંપત્તિ પર જીવન નિર્વાહ કરી રહ્યાં છે જ્યારે વિશ્વની ૮૦% સંપત્તિ ૨૦% લોકોના હાથમાં છે. આજે પણ દેશની મોટી સંખ્યા બે ટંક ખાવાનું અને સ્વચ્છ પાણી માટે વલખાં મારે છે. દેશની વાસ્તવિક પરિસ્થિતિથી લોકો વાકેફ નથી.